b'\n_START_ARTICLE_\nLucasov profesor matematike\n_START_PARAGRAPH_\nLucasov profesor matematike (tudi lukazijev ~; angle\xc5\xa1ko Lucasian Professor of Mathematics) zaseda eno od najuglednej\xc5\xa1ih stolic za matematiko na Univerzi v Cambridgeu. Stolico je ustanovil leta 1663 Henry Lucas, ki je bil predstavnik univerze v britanskem parlamentu med letoma 1639 in 1640. V svoji oporoki je univerzi zapustil 4000 knjig in navodila za nakup zemlji\xc5\xa1\xc4\x8da z vrednostjo, ki bo na leto prineslo 100 \xc2\xa3 za ustanovitev in podporo stolice. Do leta 1860 je sklad narasel na samo 155 \xc2\xa3._NEWLINE_Kralj Karel II. je podpisal pogodbo 18. januarja 1664 in Barrow je prvi\xc4\x8d predaval 14. marca istega leta. Najve\xc4\x8d je bilo matematikov, veliko pa je bilo znanih fizikov in Airy kot poznej\xc5\xa1i 7. kraljevi astronom, \xc4\x8deprav je Airy zasedal stolico samo dve leti in od\xc5\xa1el raj\xc5\xa1i predavat astronomijo, kajti pla\xc4\x8da Lucasovih profesorjev nikoli ni bila velika, le pomenila je veliko. Stolica je \xc5\xa1e posebej znana v svetu, najve\xc4\x8d zaradi Newtona, Diraca in Hawkinga._NEWLINE_Ena od Lucasovih zahtev v oporoki je bila, da nosilec profesure ni dejaven v cerkvi. Newton se je kasneje obrnil na kralja Karla II. da ga ta zahteva odvezuje sprejeti duhovni\xc5\xa1ki stan, ki je bil tedaj obvezen za vse \xc4\x8dlane Univerze. Stan naj tudi ne bi bil v skladu z njegovimi prepri\xc4\x8danji, ki so nasprotovali anglikanski cerkvi. Kralj je podprl Newtona in tako nosilci profesure niso bili ve\xc4\x8d obvezni sprejeti duhovni\xc5\xa1ki stan._NEWLINE_Green je nasledil Hawkinga, ki se je septembra 2009 upokojil v svojem 67-em letu starosti, kot zahteva univerza. Hawking je sedaj Lukasov profesor emeritus. Trenutni 19-i nosilec profesure bo Cates od 1. julija 2015.'